Pokiaľ máte na GROWNi už zaregistrovanú vašu organizáciu a chcete, aby niekto z vašich kolegov a kolegýň taktiež vedel spravovať ponuky pre dobrovoľníkov, viete túto osobu pridať ako člena/členku organizácie. Na to, aby ste mohli niekoho do organizácie pridať, musíte byť jej členom alebo členkou.
V pravom hornom rohu v ikone “panáčika” kliknete na názov organizácie, kam chcete novú osobu pridať.
Po kliknutí sa vám zobrazí profil vašej organizácie a na ľavej strane pod logom a tlačidlom “Upraviť profil” nájdete zoznam jej členov.
Kliknite na žlté tlačidlo “+ Pridať člena”, ktoré sa nachádza pod zoznamom.
Zobrazí sa vám okno, kam vypíšete emailovú adresu osoby, ktorú chcete pridať a môžete pridať aj text pozvánky, ktorý do emailu príde
Osoba, ktorú pridávate, potrebuje byť s týmto emailom na GROWNi už zaregistrovaná. Pokiaľ je, stačí, ak pozvanie potvrdí. Pokiaľ nie, je potrebné, aby si registráciu vytvorila a až následne bude pridaná do organizácie.
Upozornenie: Ako člen/ka organizácie vie vami pridaná osoba upravovať profil organizácie, vidí všetky dobrovoľnícke ponuky a všetkých, ktorí sa na tieto ponuky hlásia. Na GROWNi zatiaľ nie sú rôzne úrovne administrácie, preto každý člen organizácie má rovnaké prístupové práva.